จับตา ถกโอนงบ 8.8 หมื่นล้าน สู้ โควิด ส่องรายกระทรวงคืนเท่าไร
สภาฯ เตรียมถกร่าง พ.ร.บ.โอนงบ 8.8 หมื่นล้านสู้พิษ โควิด 4 มิ.ย.นี้ กลาโหม คืนมากสุด กว่า 1.7 หมื่นล้าน ศธ. รั้งที่ 2 คืนกว่า 4 พันล้าน คมนาคม ตามมาที่ 3 คืนกว่า 3 พันล้าน ด้าน จับกัง คืนน้อยสุด เพียง 22 ล้านบาทเมื่อวันที่ 3 มิ.ย.63 ผู้สื่อข่าวรายงานว่า สำหรับการประชุมสภาผู้แทนราษฎรในวันที่ 4 มิ.ย.นี้ เพื่อพิจารณาร่างพระราชบัญญัติ (พ.ร.บ.) โอนงบประมาณรายจ่าย พ.ศ วงเงิน 88452 ล้านบาท ตามที่คณะรัฐมนตรี (ครม.) เป็นผู้เสนอมีทั้ง 5 มาตรา โดยมีหลักการและเหตุผลให้โอนงบประมาณรายจ่ายประจำปีงบประมาณ พ.ศ.2563 ของหน่วยรับงบประมาณเป็นบางรายการ ไปตั้งไว้เป็นงบประมาณรายจ่ายงบกลาง รายการเงินสำรองจ่ายเพื่อกรณีฉุกเฉินหรือจำเป็นเพิ่มเติม หลังวงเงิน 96000 ล้านบาทที่ตั้งไว้ในงบประมาณปี 2563 นั้น ไม่เพียงพอต่อการนำไปใช้จ่ายสนับสนุนในการแก้ไขปัญหา และเยียายาผู้ที่ได้รับผลกระทบจากการระบาดโควิด-19 รวมไปถึงกรณีที่มีเหตุฉุกเฉินจำเป็นจากสถานการณภัยแล้ง และสาธารณภัยอื่น ที่อาจจะเกิดขึ้นในช่วงเวลาที่เหลือของปีงบประมาณสำหรับรายละเอียดที่แต่ละหน่วยงานได้มีการโอนงบประมาณ 2563 คืนรัฐบาล เพื่อตั้งเป็นงบกลางไว้สำหรับแก้ไขปัญหาโควิด โดยเรียงตามลำดับกระทรวงที่โอนงบคืนสูงที่สุด ดังนี้1.กระทรวงกลาโหม (กห.) จำนวน 17700 ล้านบาท2.กระทรวงศึกษาธิการ (ศธ.) จำนวน 4746 ล้านบาท3.กระทรวงคมนาคม (คค.) จำนวน 3427 ล้านบาท4.กระทรวงมหาดไทย (มท.) จำนวน 2057 ล้านบาท5.กระทรวงสาธารณสุข (สธ.) จำนวน 1356 ล้านบาท6.กระทรวงการอุดมศึกษา วิทยาศาสตร์ วิจัย และนวัตกรรม จำนวน 1254 ล้านบาท7.กระทรวงเกษตรและสหกรณ์ (กษ.) จำนวน 1153 ล้านบาท8.สำนักนายรัฐมนตรี (นร.) จำนวน 1065 ล้านบาท9.กระทรวงการคลัง (กค.) จำนวน 778 ล้านบาท10.กระทรวงดิจิทัลเพื่อเศรษฐกิจและสังคม จำนวน 641 ล้านบาท11.กระทรวงทรัพยากรธรรมชาติและสิ่งแวดล้อม (ทส.) จำนวน 571 ล้านบาท12.กระทรวงพัฒนาสังคมและความมั่นคงของมนุษย์ (พม.) รวม 506 ล้านบาท13.กระทรวงยุติธรรม (ยธ.) จำนวน 384 ล้านบาท14.กระทรวงพาณิชย์ (พณ.) จำนวน 277 ล้านบาท15.กระทรวงวัฒนธรรม (วธ.) จำนวน 203 ล้านบาท16.กระทรวงการท่องเที่ยวและกีฬา (กก.) จำนวน 192 ล้านบาท17.กระทรวงอุตสาหกรรม (อก.) จำนวน 139 ล้านบาท18.กระทรวงการต่างประเทศ (กต.) จำนวน 62 ล้านบาท19.กระทรวงพลังงาน (พน.) จำนวน 37 ล้านบาท20.กระทรวงแรงงาน (รง.) จำนวน 22 ล้านบาทนอกจากนี้ ยังมีการโอนงบของส่วนราชการไม่สังกัดสำนักนายกรัฐมนตรี กระทรวง หรือทบวง รวม 775 ล้านบาท อาทิ สำนักงานตำรวจแห่งชาติ จำนวน 544 ล้านบาท สำนักพระพุทธศาสนา จำนวน 177 ล้านบาท เป็นต้น รวมไปถึงงบประมาณจังหวัดและกลุ่มจังหวัด จำนวน 2537 ล้านบาท งบประมาณจากแผนงานบูรณาการขับเคลื่อนการแก้ไขปัญหาต่างๆ ทั้ง 15 ด้าน รวมกันทั้งสิ้น จำนวน 13256 ล้านบาท และงบประมาณรายจ่ายเพื่อการชำระหนี้ภาครัฐ ซึ่งเป็นของสำนักงานบริหารหนี้สาธารณะ จำนวน 35303 ล้านบาท
สภาฯ เตรียมถกร่าง พ.ร.บ.โอนงบ 8.8 หมื่นล้านสู้พิษ โควิด 4 มิ.ย.นี้ กลาโหม คืนมากสุด กว่า 1.7 หมื่นล้าน ศธ. รั้งที่ 2 คืนกว่า 4 พันล้าน คมนาคม ตามมาที่ 3 คืนกว่า 3 พันล้านด้านจับกัง
รัฐสภา,สภา,งบประมาณ,พ.ร.บ.โอนงบฯ,โควิด,กระทรวง,คืนงบประมาณ,ข่าวทั่วไป